আজি দিচপুৰ লাষ্টগেইটত প্ৰতীক হাজেলাৰ ৫বিধ নথি অগ্ৰাহ্য কৰাৰ পৰামৰ্শৰ বিৰুদ্ধে প্ৰতিবাদত বহা সদৌ অসম বাঙালী ছাত্ৰ ফেডাৰেইশ্যনৰ কাৰ্য্যসূচীত উপস্থিত থাকি বিজেপিৰ বিধায়ক শিলাদিত্য দেবে উদাত্ত কণ্ঠে ভাষণ দিয়ে।
একেখন সভাতে উপস্থিত থকা ৰাজ্যিক বিজেপিৰ সভাপতি ৰঞ্জিত দাসতকৈও বিস্ফোৰক মন্তব্য কৰে শিলাদিত্য দেবে। তেওঁ বিশেষকৈ বিদেশী ন্যায়াধিকৰণবোৰৰ বিৰুদ্ধে ক্ষোভ উজাৰি কয় যে বিদেশী ন্যায়াধিকৰণবোৰ বন্ধ কৰি দিব লাগে।
"উচ্চতম ন্যায়ালয়ে এন আৰ চিৰ তথ্য কাৰ্যকৰী পৰিষদক নিদিয়াৰ নিৰ্দেশ দিছে, তেন্তে কি যুক্তিত বিদেশী ন্যায়াধিকৰণসমূহ থাকিব লাগে।" এইদৰে কয় বিধায়কজনে।
ডি-ভোটাৰ মানে কি? হয় নাগৰিক হ'ব, নাইবা বিদেশী হ'ব। ইয়াত আকৌ ডি ভোটাৰৰ কথা ক'ৰ পৰা আহিল? -প্ৰশ্ন কৰে শিলাদিত্যই।
"ডি-ভোটাৰ বুলি যদি কয়, তেন্তে মই ডি-বিধায়ক মানে সন্দেহজনক বিধায়ক হৈ যাম।" শিলাদিত্যৰ প্ৰশ্ন।
বিধায়ক শিলাদিত্যই কয়, "যোৱা ৭০ বছৰে কোনো চৰকাৰেই বঙালী হিন্দুক সুৰক্ষাৰ বাবে কোনো আইন অনা নাছিল। কিন্তু সেইসকলই আজি নাগৰিকত্ব সংশোধনী বিধেয়কৰ বিৰোধিতা কৰিছে। তেওঁলোকৰ স্থিতি দুমুখীয়াৰ স্থিতি। কিন্তু আমাৰ এক স্থিতিয়েই। বিধান সভাৰ ভিতৰত যি কওঁ বাহিৰতো সেই একেই স্থিতি।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
